Priopćenje Hrvatskoga kulturnog vijeća u svezi s presuda Hrvatima iz BiH


Hrvatsko kulturno vijeće smatra da su prvostupanjske presude šestorici Hrvata iz BiH neodržive. Obrazloženje presuda diletantska je i tendenciozna konstrukcija suprotna povijesnoj istini.Na Međunarodnom kaznenom sudu u Haagu ponovila se predstava viđena na izricanju nepravomoćnih presuda zapovjednicima Hrvatske vojske, presuda koje su pale u vodu na Žalbenom vijeću.

Uvjereni smo da će isto tako biti i s presudama izrečenim Hrvatima iz BiH, to više što je predsjednik Raspravnoga vijeća, sudac Antonetti , imao suprotno mišljenje.
Čestitamo Jadranku Prliću, Bruni Stojiću, generalima Milivoju Petkoviću i Slobodanu Praljku, Valentinu Ćoriću i Berislavu Pušiću na dostojanstvenom držanju tijekom procesa i prilikom izricanja presuda.

Pozivamo sve državne dužnosnike i institucije u Hrvatskoj da u preostalom vremenu isprave neodgovornu pogrešku koju su učinili ravnodušnim odnosom prema procesu Hrvatima iz BiH.

Za Hrvatsko kulturno vijeće
predsjednik
Hrvoje Hitrec

Izvor 
Hrvatsko kulturno vijeće - Prvostupanjske presude šestorici Hrvata iz BiH neodržive  

Izvori za hrvatsku povijest
21. stoljeće